钦定古今图书集成/明伦汇编/闺媛典/第182卷 > 李文凤妻王氏
## 钦定古今图书集成/明伦汇编/闺媛典/第182卷 > 李文凤妻王氏

按《威县志》：王氏，生员李文凤妻，事姑以孝闻。凤早补
博士，有声黉序。未几病没，氏年二十五，父母虑之，谕
自便从权，氏曰：“夫死我不忍独生，所不即死者，以姑
老子幼之故。今以此望我，我执初志矣。”遂勺水不进。
父母悔谢，复延喘息，三年之中，未尝见齿。终身不御
铅华，纺绩课子，读书成名。凡历苦节五十年如一日。
万历三十三年，有司奏闻，建坊旌表。